text: Mand endte i sø og reddede sig selv op
  30 december 2017 kl. 09.32
  En mand mistede i nat herredømmet over sin hvide varebil og endte i en sø ved Ansager. Efter uheldet kom den uheldige chauffør selv fri og efterlod bilen i vandet.
  En hvid varebil blev lørdag formiddag klokken 8.30 fundet i en sø ved Starupvej nær Ansager af forbipasserende. 
  Politiet har nu fundet den uheldige bilist, der er fra lokalområdet:
  - Han fortæller os, at han mistede herredømmet over bilen på vej hjem i nat og endte i søen. Heldigvis kom han ikke noget til ved uheldet, fortæller vagtchef ved Syd- og Sønderjyllands Politi Ivan Gohr Jensen til TV SYD.
  Den uheldige chauffør kom selv fri af bilen efter uheldet.
  Vagtchefen oplyser, at den uheldige bilist kan se frem til en færdselsbøde.
  Vi har nu kontakt med varebilens ejer. Ingen tilskadekomne.Vi undersøger forholdet nærmere. #politidk
  
  